1. erisugune, isesugune
• Keskealiste meeste ja naiste südameataki risk on erinev (kumbki risk on erisugune, riskid erinevad teineteisest)
• Poistel ja tüdrukutel on erinev õpimotivatsioon (nende õpimotivatsioonid erinevad)
2. ⇒ eri, ise, eraldi olev, omaette olev
• Hotelli personal räägib erinevaid keeli ⇒ Hotelli personal räägib eri keeli / mitut keelt / paljusid keeli
• Teenustasu on erinevates pankades erinev ⇒ Teenustasu on eri pankades erinev
• Võrdlemiseks on loodud kolm erinevas vanuses ja erinevaid teenuseid kasutavat näidistarbijat ⇒ Võrdlemiseks on loodud kolm eri vanuses ja eri teenuseid kasutavat näidistarbijat
3. (sageli ülearune)
• „Teeme ära” aktsioonist inspiratsiooni saanud prügikoristuspäev toimub korraga kolmes erinevas riigis ⇒ „Teeme ära” aktsioonist inspiratsiooni saanud prügikoristuspäev toimub korraga kolmes riigis
• Karjääriinfot loovad ja haldavad mitmed erinevad institutsioonid ⇒ Karjääriinfot loob ja haldab mitu institutsiooni
• Meie tantsuklubi tegutseb linnas viies erinevas kohas ⇒ Meie tantsuklubi tegutseb linnas viies kohas
✐ Vene keele mõju. Saab asendada sõnaga eri, sageli võib üldse ära jätta.
▷ Loe lisaks: Maire Raadiku artikkel „Mis vahe on sõnadel eri ja erinev?”
replitseerima
1. biol mitmekordistama, lisama, pooldumist põhjustama
• Selleks, et rakk saaks jaguneda, peab ta kõigepealt enda DNAd replitseerima
2. info ⇒ kopeerima, dubleerima, tiražeerima
• Andmebaaside replitseerimist on võimalik korraldada vajaliku sagedusega ⇒ Andmebaaside kopeerimist / dubleerimist on võimalik korraldada vajaliku sagedusega
Vt ka replikeerima
varasemalt <määrsõnana> ⇒ enne, varem
• Summa peab olema varasemalt esitatud kirjalikus kinnituses kokku lepitud ⇒ Summa peab olema varem esitatud kirjalikus kinnituses kokku lepitud
• Teaduse populariseerimise projektivõistlusel toetatakse põnevaid projekte rohkem kui varasemalt ⇒ Teaduse populariseerimise projektivõistlusel toetatakse põnevaid projekte rohkem kui varem / enne
• Kui varasemalt oled e-kooli kasutanud, kehtib ka eelmine kasutajatunnus ⇒ Kui oled enne e-kooli kasutanud, kehtib ka eelmine kasutajatunnus
✐ Ületuletus – lt-liide ei anna sõnale midagi juurde.